AlexejDobrolubov/national_council_slovak_2010 huggingface dataset:
49. schôdza NR SR - 14.deň - A. dopoludnia
Dátum: 2026-05-05
Poslanec: Luščíková, Darina 
Druh vystúpenia: Vystúpenie s faktickou poznámkou

Predsedajúci, ďakujem za slovo. No musím s tebou, kolega, súhlasiť, pretože sme tento návrh zákona predkladali pred nejakým časom spolu a preto vravím, že tento návrh zákona by bol dobrý. Ak by to nebolo tak, že si zvolíte sumu 500 € alebo to je taká populárna asi suma, že dám niekomu 500 €, dobre sa o tom hovorí, je to také populistické, pretože nám to príde ako vysoká suma. Nepríde nám to len nám, ale vám to hovorí aj Rada pre rozpočtovú zodpovednosť, respektíve Ministerstvo financií, ktoré vám hovorí, že ste nekvantifikovali predmetný vplyv na rozpočet verejnej správy. Zároveň ste neuviedli, akým spôsobom chcete do rozpočtu získať prostriedky na to, aby ste tento výdavok vykryli a zároveň taktiež nedodržiavate limit verejných výdavkov. To znamená, že momentálne je v Národnej rade predložený aj náš návrh a zároveň sme to dali kvantifikovať, sme to poslali Rade pre rozpočtovú zodpovednosť na to, aby kvantifikovali ten vplyv. To znamená, že počkajte chvíľku, v druhom čítaní, možnože sa to dá upraviť podľa toho, čo nám Rada pre rozpočtovú zodpovednosť povie a ja verím, že budete prístupní nejakým pozmeňovacím návrhom a upravíte tento návrh, pretože tento návrh naozaj pomáha študentom, pomáha dôchodcom a musím pochváliť, čo sa mi asi nehovorí veľmi ľahko, že chválim Slovenskú národnú stranu, ale pomáha aj rodičom na materských, otcovských a rodičovských dovolenkách. Takže nebolo by to zlé, ak by sa to použilo ako nejaký automat, ktorý bude postupne časom zvyšovať túto sumu, ale možnože v tomto čase je to nezodpovedné a preto je to aj poslanecký a nie vládny návrh. Takže skúste ešte porozmýšľať nad tými dôsledkami, aké vlastne táto suma predstavuje pre štátny rozpočet a môžeme sa naozaj baviť o tom, že aj my podporíme takýto návrh. Ja chcem. Pán poslanec.
49. schôdza NR SR - 14.deň - A. dopoludnia
Dátum: 2026-05-05
Poslanec: Luščíková, Darina 
Druh vystúpenia: Vystúpenie s faktickou poznámkou

No, musím oceniť jednu vec, že si pravdepodobne uvedomujete, že obce a mestá nemajú dostatok peňazí a hľadáte pre nich zdroje. Týmto ale končí, pretože ste vlastne presunuli na nich nejakú zodpovednosť za to, aby sa vyfinancovali sami a dávate im možnosť postihnúť niektoré druhy podnikateľov, niektorých podnikateľov a niektoré prevádzky na základe ich svojvôle. A toto nie je spravodlivé. Popiera to princíp rovnosti aj proporcionality, pretože škodí maloobchodu. Už v predchádzajúcom príspevku som hovorila o tom, že momentálne maloobchod čelí veľkému prepadu tržieb. A teraz urobíte len to, že buď budú dvíhať ceny, aby sa uživili v týchto prevádzkach, alebo vlastne odídu a odídu z malých miest, kde sa neuživia, kde im svojvoľne môžu zdvihnúť ceny za dane z nehnuteľností. A toto naozaj nie je, myslím si, že ani systémové, ani efektívne, preto, aby ste pomohli obciam a mestám. Skúste hľadať nejaké iné návrhy a iné možnosti, ako skutočne pomôcť mestám a obciam. Ďakujem. Pán poslanec Lackovič, ďakujem za
49. schôdza NR SR - 14.deň - A. dopoludnia
Dátum: 2026-05-05
Poslanec: Luščíková, Darina 
Druh vystúpenia: Vystúpenie s faktickou poznámkou

Pán predsedajúci, za slovo. No musím za ním, pán kolega, súhlasiť, že naozaj je pravdou, že táto vláda SMER-u, HLAS-u a SNS prejedla 7,4 miliardy €, ktoré ľudia zaplatili na daniach, na odvodoch a zaplatili to podnikatelia, zaplatili to živnostníci, zaplatili to zamestnanci a zaplatia to rodiny, ktorým ste z vrecák vytiahli 7,4 milióna na miliardy, 7,4 miliardy na daniach a odvodoch a tieto peniaze im momentálne naozaj chýbajú. Dennodenne sa stretávame s dôsledkami konsolidácie. Keď sa prejdete po meste, či je to Bratislava, Košice, Poprad alebo hocijaké iné mesto, je množstvo končiacich prevádzok. Sú to malí živnostníci, ktorí živili svoje rodiny, museli zavrieť svoje obchody a tým trpia aj ich dodávatelia. Takže nám poklesla výroba, poklesol nám maloobchodný predaj. A toto nie je naša naša náš nejaký výmysel. Toto je skutočne riadny prieskum a riadny štatistický výskum, že nám maloobchodný predaj klesol o 1,2 % v roku 2025. A pritom maloobchodný predaj v Európe rástol. Rástol, bol vyše 2 % nárast maloobchodných tržieb v rámci Európskej únie. Dokonca v januári Slovensko bolo na tom najhoršie a mali sme najväčší pokles v rámci celej Európskej únie. Takže naozaj tento nehanebný výber peňazí z vreciek peňaženiek sa nijako nijako neodrazil na tom, aby vy ste znížili dlh a už vôbec nie, aby ste znížili deficit. Deficit nám klesol len na takú úroveň, že budú musieť konsolidovať budúce vlády. A to priznáva aj minister financií, ktorý zbabral úplne túto konsolidáciu, že všetko prenesie na budúce vlády. A vy si uvedomte, že môže sa to aj vám stačiť, budete nakoniec zvládnuť a ja už neviem, z čoho budete konsolidovať, či to ľudia vôbec zvládnu. Tam bol sen prečo?
49. schôdza NR SR - 13.deň - B. popoludní
Dátum: 2026-05-04
Poslanec: Luščíková, Darina 
Druh vystúpenia: Vystúpenie s faktickou poznámkou

Za slovo. Pán kolega, som veľmi rada, že ste použili argumenty, ako nesprávnym spôsobom interpretuje dáta kolega Kotlár, pretože on nepoužíva štatistiku správnym spôsobom. Viete, štatistika je taká huncúctká veda, kde sa ako opýtať, takú odpoveď dostanete. A pán Kotlár sa tej štatistiky pýtal presne účelovo na tie dáta, ktoré mu vyhovujú a interpretuje ich, ako mu vyhovujú. Takže som veľmi rada a opakujem to, že tie dáta treba interpretovať úplne iným spôsobom, pretože aj my, ktorí nie sme v odbore, dobre vieme, že tie vakcíny sa vyvíjajú podľa toho, aký variant tej choroby práve prišiel. A vy, keď poviete, že ľudia boli zaočkovaní a umreli o tri roky, tak asi neumreli na ten variant, na ktorý boli očkovaní. Alebo sú tam určite nejaké štatistické odchýlky, ale takto nemôžete podať tie dáta, že to bolo 60 alebo 50 % dát. To vám kolega Sachura vysvetlil, na čo ste sa mali pýtať. No. A ja tiež hovorím: Bože, keď rozprávate vy, no. Tak ďakujem.
49. schôdza NR SR - 11.deň - A. dopoludnia
Dátum: 2026-04-29
Poslanec: Luščíková, Darina 
Druh vystúpenia: Vystúpenie s faktickou poznámkou

Predsedajúci, za slovo. To, ako ste vy dôveryhodný, to presne ste povedali vy, pán Farkaš. Vy ste. Prepáčte, rozprávam. A pán Farkaš, vy ste povedali, že 60 % hlasov bolo podaných na Slovensku. A to je také klamstvo. Nie je 0 ako 0. Bolo to 6 %. Takže presne takáto dôveryhodná je vaša strana. Takto rátať sedí. Koaličná. Smer, Hlas. A všetci jedni, ako ste pán Jarjabek, Karas a rovnako pán Gašpar. Tak ste zavádzali pri tom, čo ste rozprávali. Pretože, ak by tento zákon chcela predložiť vláda, bolo k tomu pripomienkové konanie. Môžeme sa baviť o tom, že je to objektívne. Ale tu si pán Vážny, podpredseda parlamentu, ide svoj základ obhajovať na to, aby bola znova zvolená strana Smer. Takže vy tamto nerozprávajte, on je zrazu aký citlivý, lebo my rozprávame o ňom. Ak tu on rozpráva o kadekom a rozpráva klamstvá. Tak toto je v poriadku. Ale my, keď začneme rozprávať o ňom, lebo si to vypýtal vyslovene. Tak vám to vadí. Ako naozaj ja nerozumiem, páni, že ako vy fabulujete, klamete a podvádzate. Myslíte si, že najväčší problém Slovenska je naozaj časový posun? Prepáčte. Časový posun volieb nie je najväčší problém. Pani poslankyňa Čavojová. Najväčší problém sú to, že sa strácajú miliardy, milióny do vreciek vašich kumpánov. A vy sa bojíte, že o túto možnosť prídete a nebodaj skončíte na súde. Toto je problém Slovenska. Pani poslankyňa.
49. schôdza NR SR - 10.deň - A. dopoludnia
Dátum: 2026-04-28
Poslanec: Luščíková, Darina 
Druh vystúpenia: Vystúpenie s faktickou poznámkou

Za slovo. No, kolegyňa, hovorila si o tom, aké klamstvá tu odzneli z úst Tibora Gašpara o manipulácii volieb, kedy otec si sadne za stôl a vyplní lístky za celú rodinu pri voľbe zo zahraničia. No, čuduj sa, vo svete my počúvame iné príbehy. Viete, ja som z východného Slovenska a v dedinách, kde chodím veľa na východné Slovensko, kde sú iba vaši voliči, viac-menej koalície, tak počúvam úplne iné príbehy. Počúvam príbehy o tom, ako odhlasovala babka, ktorá nevystrčila nos za celý deň z domu a žiadna urna k nej neprišla. Počúvame o tom, ako odhlasoval jej syn, ktorý je pracovne v Belgicku a taktiež hlasoval na Slovensku. Máme týmto príbehom tiež veriť? Máme tiež veriť takýmto veciam, keď chceme veriť, že sú voľby na Slovensku férové? Máme o tom takto rozprávať všade? Lebo tieto príbehy počúvame a to nie je o dedinách, to je aj o mestách. Takže, prepáčte, kolegovia, ale vytvárať tu sústavne atmosféru nedôvery, strachu. Takto to dopadne presne, že Slovensko sa nachádza v rebríčku krajín, kde je najväčšia nedôvera medzi ľuďmi, nedôvera v inštitúcie. A viete, kam to často speje? V občianske vojny. A vy toto tu robíte. Sústavne, sústavne podsúvate klamstvá tak, aby sa tu ľudia nenávideli, aby si nedôverovali. A vy v takejto krajine chcete vychovávať svoje deti, aby tu zostali vaše vnúčatá? No my chceme. Takže my chceme veriť, že voľby na Slovensku a v zahraničí sú stále férové a budú férové, a preto považujeme takýto zákon za úplne zbytočný. Ďakujem. Pán poslanec, prosím.
49. schôdza NR SR - 5.deň - B. popoludní
Dátum: 2026-04-21
Poslanec: Luščíková, Darina 
Druh vystúpenia: Vystúpenie s faktickou poznámkou

66. Ďakujem pekne za slovo. Kolega, dotkli ste sa aj reformy, komunálnej reformy vo svojom prejave. A mne naozaj nejde do hlavy, ako vlastne vy to, čo hovoríte vo svojej dôvodovej správe, a to hovoríte, že hovoríte o modernizácii územnej samosprávy, hovoríte o tom, že táto úprava umožní výkon systémových zmien, o vylepšení strategického plánovania, ako toto dosiahnete, preboha, tým, že predĺžite volebné obdobie o päť rokov? Toto by mi mohli naozaj predkladatelia vysvetliť, pretože to je niečo neuveriteľné. Vy všetko, čo ste urobili pre samosprávy v tomto volebnom období, bolo to, že ste im umožnili čerpať rezervné fondy. Tým ste mnohým samosprávam uškodili, pretože starostovia si to vyčerpali na veci, ktoré možnože ani tak veľmi nepotrebovali a do budúcnosti ako samosprávy nemajú peniaze, tak nedokážu si plánovať investície. Toto ste im umožnili. Žiadne strategické plánovanie. A druhá vec, že im chcete predĺžiť volebné obdobie. Čo iné ste, preboha, pre reformu komunálnu, ktorou sa oháňa váš štátny tajomník Kaliňák už dlhú dobu, o ktorej dokonca Fico hovoril, toto je tá vaša celá komunálna reforma, toto, tých päť rokov? Lebo preto bude lepšie strategické plánovanie, preto sa budú mať mestá a obce lepšie? No ako mne to fakt neberie hlava, to, to je strašne jednoduché urobiť jedno čísielko v zákone rozdiel. Ale, ale ničomu to nepomôže. Tak ako ste za tie tri roky nepomohli, ktoré tu sedíte, tak vôbec toto nepomôže žiadnym obciam a mestám. Ďakujem.
49. schôdza NR SR - 5.deň - A. dopoludnia
Dátum: 2026-04-21
Poslanec: Luščíková, Darina 
Druh vystúpenia: Vystúpenie s faktickou poznámkou

10. Ďakujem, pán predsedajúci, za slovo. No táto vládna koalícia sa stále správa v štýle a v duchu hesla zlodej kričí, chyťte zlodeja; podľa seba súdim teba a podobné príslovia a porekadlá by sme tu mohli nájsť, pretože naozaj majú predstavu, že opozícia robí to isté, čo ona a rozmýšľa rovnako. Ja som pred časom, ako som nastúpila tuná do parlamentu, spolupracovala s medzinárodnými organizáciami, ktoré sa starajú o utečencov a migrantov. A predstavte si, že tie organizácie, ktoré vy upodozrievate z toho, že sú politické, o tejto veci vedeli. Vedeli o nezvyčajnom pohybe na hranici so Srbskom, vedeli o tom, že sú prepustení migranti, ale vôbec nezasahovali do politického boja na Slovensku a k tomuto sa nevyjadrovali, ale všetci v úzadí a v pozadí to vedeli. Takže neviem, na čo sa tu hráte, že toto naozaj nebolo. Všetci ľudia, ktorí pri tom niekedy boli, to vedeli. A teraz som veľmi rada, že sa ozvali kompetentní z maďarskej strany a sa to dokáže a preukáže, že to tak bolo. Takže kto tu zasahuje do predvolebného boja? Kto tu robil tieto podvody a machinácie? Boli ste to vy, vážená koalícia.
49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

Predkladáme avizovanú novelu zákona, ktorú ste mohli zachytiť aj v médiách, o dani z pridanej hodnoty na prenesenie daňovej povinnosti v DPH v troch oblastiach. Reklama, IT a poradenstvo. Jednoducho povedané, navrhujeme zrušenie vratiek DPH v týchto oblastiach a naším dlhodobým cieľom je zrušenie vratiek DPH úplne. Tieto oblasti sme navrhli preto, lebo sú dlhodobo najrizikovejšie z pohľadu podvodov na DPH. Nie je to úplná novinka a takýto systém funguje na Slovensku v stavebníctve, kde DPH platí už až koncový zákazník. Z pohľadu daňovej kontroly je toto riešenie veľmi jednoduché. DPH platí len koncový zákazník. Suma je uvedená na bločku či faktúre a je úplne jasné, v akej výške ju má podnikateľský subjekt uviesť. Každá slovenská rodina prichádza na podvodoch z DPH ročne o viac ako 600 €, celkovo štát prichádza ročne na podvodoch na DPH zhruba o 1 miliardu €. Naším cieľom je túto daňovú medzeru zaplátať a priniesť tak do štátneho rozpočtu viac peňazí. Všetci vieme, že podvody na DPH sú takpovediac národným športom na Slovensku. Toto opatrenie nielen prinesie peniaze do štátneho rozpočtu, ale očistí podnikateľské prostredie na Slovensku od rôznych nečestných podnikateľov. Zároveň zníži byrokratickú záťaž pre podnikateľov v oblasti reklamy, IT a poradenstva. Podľa mojich informácií prebieha v Európskej komisii debata o tom, či sa nezrušia vratky DPH v rámci EÚ úplne. Navrhovaná úprava je podmienená aj prijatím vykonávacieho rozhodnutia Rady Európskej únie. To znamená, že potrebujeme výnimku z EÚ. Tu chceme uviesť, že v Českej republike sa podarilo vyrokovať dočasné úplné zrušenie vratiek DPH. Je to veľmi jednoduché a efektívne opatrenie, s ktorým už máme na Slovensku pozitívne skúsenosti. Chcel by som vás poprosiť o podporenie tohto návrhu. Jeho výsledkom však bude viac peňazí pre štát, menej podvodníkov v systéme a prehľadnejší systém kontroly. Ďakujem pekne.
49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie s faktickou poznámkou

Pekne, pán kolega Hazucha, a som rád, že si sa spýtal na to, lebo však viacerí ste sa už ma na to pýtali, ale myslím si, že tak, ako som sa informoval, je to vo svete tak – vizuálne svetelné pokyny všetky, hej? To bude náklad navyše na tie strelnice. Ale ide len o to, aby sme nediskriminovali tých nepočujúcich. Prečo by nemohli strieľať a reprezentovať túto krajinu? To je základné posolstvo. A keď by som len to dosiahol, že umožníme strieľať tým športovým strelcom na strelniciach, tak to spravme. A som ochotný, nech urobíme kompromisné riešenie. Nemusí sa to týkať poľovných aktivít, pokiaľ je tam obava, ale chcem aspoň umožniť tým športovým strelcom súťažiť. Tak, aby to bolo legitímne a vybavenie tých, tých oných, to musíme si odkonzultovať aj s Ministerstvom vnútra, s Ministerstvom zdravotníctva. Tuším, že už aj stanovisko nejaké je. Podľa mojich informácií dneska, takže budem kontaktovať Ministerstvo vnútra. Dám na to, no, ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

Ďakujem pekne, pani kolegyňa. Pýtali ste sa, že aký pozmeňovateľ ešte príde. My sme rokovali so zástupcom Ministerstva zdravotníctva, pretože, keď má niekto získať zbrojný preukaz, tak je tam vyhláška Ministerstva zdravotníctva, ktorou sa riadi väčšina doktorov a podľa toho dajú, nedajú. A potom sme boli so zástupcami aj Policajného zboru, kde ešte majú obavy, čo sa týka tej skupiny F, že keď získajú zbrojný preukaz a že na aké typy zbraní, či sa to ešte nejakým spôsobom zadefinuje, alebo to dáme len na športovú streľbu teraz. V podstate som ochotný sa baviť konkrétne, že aké to bude pre tú športovú streľbu, tak dajme športovú streľbu. Pokiaľ bude debata a diskusia aj so Slovenským poľovníckym zväzom, tam by som v praxi chcel vedieť, že ako to je v iných krajinách. To sa priznám, nie som odborník na všetko. Čiže tam by sme našli nejaké spoločné riešenia, ale hlavne mi ide o tých športovcov a fakt, keď som videl krajiny, ktoré, čo reprezentujú v športovej streľbe. A že Slovensko napríklad nemalo zastúpenie v Tokiu, tak to ma mrzelo. Pani kolegyňa Kleinert hovorila o kultúrnom a kultúrno-kreatívnom priemysle. Ja aj rozmýšľam častokrát nad tým, že by bolo dobré, aby sa nielen Slovenský olympijský výbor, ale všetci tí, ktorí reprezentujú Slovensko v zahraničí, mali možnosť sa uchádzať o nejaký typ oblečenia. A môžeme hovoriť o rôznych kolektívoch, nielen športových, ale aj iných. Už sme rozprávali o tom aj s ministrom Huliakom. Zatiaľ ten nástroj, konkrétny mechanizmus ešte zatiaľ vymýšľame, že ako by sa to dalo, ale myslím si, že by to pomohlo strašne veľa cieľovým skupinám, či už v športe alebo v kultúre. A hovorím to úplne vážne, že teda sa týmto zaoberáme. Čiže toto je snáď všetko, čo som vám mal odpovedať, ak som zabudol, tak mi to ešte môžete pripomenúť. Ďakujem pekne.
49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

Ďakujem veľmi pekne. Vyzerá to na príjemný večer dneska. Uvádzam zákon, ktorý je diskutovaný a už bol aj v opozičných radoch. A som sa stretol aj s nepočujúcimi a po paraolympiáde, ktorá bola posledná, tak máme reprezentantov niektorých krajín, ktorí strelecké športovej streľby musia mať zbrojný preukaz skupiny F a aby ste pochopili, že čo tam v tom zákone je, tak chceme, aby získali to oprávnenie. Pretože keď je to možné v Nemecku, v Anglicku, v Chorvátsku, ktorí reprezentujú nepočujúci športovci športovej streľby, tak prečo by slovenská krajina nemohla mať týchto reprezentantov? A takisto sa dotýka aj skupiny E na zberateľské účely. Aby neboli diskriminovaní. Tiež by som chcel požiadať, aby sme pustili tento zákon do druhého čítania. S Ministerstvom zdravotníctva, s Ministerstvom vnútra sme rozprávali ešte, dolaďujeme nejaké náležitosti, ale verím, že by sme to mohli spoločne zvládnuť. Keď, jednoducho povedané, a aby som skrátil čas troška, keď to je možné v iných európskych krajinách, prečo to nemôže byť na Slovensku? Ja si myslím, že hento zákon by sme mali. Zrovnoprávniť aj nepočujúcich, niektorí sa obávajú a špekulujú, že čo bude. Čo sa týka poľovných aktivít a tak. Niekde sú možno, že asistenti poľovní a rôzne iné náležitosti, ktoré treba doladiť, ale som veľmi rád, že tento zákon je tu v pléne predložený. Máte podstatu napísanú aj v dôvodovej správe, takže myslím si, že by som bol veľmi rád, keby sme aj naprieč opozíciou aj koalíciou tento zákon postúpili do druhého čítania, pretože nepočujúci športovci by mohli reprezentovať túto krajinu a možno, že je to, čo sme sa rozprávali, aby aj Tipos aj takýchto športovcov mohol podporovať a posielať reprezentovať krajinu, ako je to v iných európskych krajinách, podotýkam. Takže za mňa toľko, ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

Ďakujem veľmi pekne. Poprípade som to aj očakával v tomto prípade. Vaše reakcie a politické argumentácie vašej strany PS, pani kolegyňa, viete, hovoríte, že vytrhujete to z kontextu, že rozprávam len o jednom segmente. Ja som sa tu stretol a komunikujem naprieč s celou kultúrnou obcou, aj s otvorenou kultúrou, aj s ďalšími, takže netlačte mi niečo. Ja som to iba mojim kolegom aj z opozície chcel vysvetliť, že sú to dopady aj na iné segmenty kultúry. Takže či je to centrum tradičnej kultúry na Myjave alebo šéfredaktori časopisu Tanec. Alebo sú to zástupcovia samosprávnych krajov. To by som netvrdil, to, čo ste si vy vytrhli z kontextu. Ďakovať Bohu, keď sme aj niečo suplovali v rámci ministerstva. Tak neviem, aké máte dôkazy z toho, že teraz mi chcete povedať, že to ide všetko do môjho vrecka. Čajom, to by som netvrdil, to, čo ste si vy tu vytrhli z kontextu. Ďakovať Bohu, keď sme aj niečo suplovali v rámci ministerstva. Tak neviem, aké máte dôkazy z toho, že teraz mi chcete povedať, že to ide všetko do môjho vrecka. V žiadnom prípade, ja som rád vždy, keď podporím akúkoľvek regionálnu aktivitu, ktorá má pomôcť ľuďom v regiónoch. A robíme to aj s festivalmi a verte tomu, že sme sa aj s pánom Huliakom zaoberali tým, že podporíme aj iné segmenty kultúry. Priznávam to, čo som povedal na začiatku a ja som si svoju chybu priznal, že sme podporili zákon a dali sme dôveru Slovenskej národnej strane, kde, podotýkam, pri tých rokovaniach boli tu viacerí aj koaliční partneri, sme naliali o 10 miliónov € viac. Na podujatia a aktivity, ktoré sme chceli podporiť. A vy viete, že mal svoje nedostatky ten fond. Ja som dôveroval mojim kolegom, že to uchopia a bude to mať systémové riešenie, aby sme možnože nemuseli my dvaja rozprávať o tom, kto kde dal aké peniaze a koho podporil. Takže ja dávam do pléna to, aby sme pustili do druhého čítania tento zákon, aby sme prišli s nejakým kompromisným riešením a verím, že ho nájdeme. Ja ho mám. Ja už som to niektorým mojim kolegom aj predostrel. A očakávam, že teda si ešte k tomu sadneme, ale tie podnety, ktoré prichádzajú, tak neprichádzajú len z Bratislavy a z kultúrnej obce, ktorá je tu v Bratislave, ale tieto podnety prichádzajú aj z regiónov a to je to podstatné pre mňa v danej situácii. Takže ja sa chcem baviť kultúrne, kultivovane a zniesiem aj vaše politické narážky. Za to som tu a som pripravený vám odpovedať na každú jednu otázku. Ďakujem veľmi pekne.
49. schôdza NR SR - 5.deň - B. popoludní
Dátum: 2026-04-21
Poslanec: Malatinec, Roman 
Druh vystúpenia: Vystúpenie s faktickou poznámkou

156. Ďakujem pekne. No ja som si myslel, že to nikdy nepoviem, ale keby som nesedel tu vpredu a nevidel som, že pán kolega Pročko obieha PS poslancov, aby sa zapojili do faktických, aby, nedajbože, sa neposunula schôdza o ďalší bod, tak sa ozaj asi stotožňuje s tým, že PS-ko s Matovičom... (nezrozumiteľne vyslovené slovo). To je za prvé. Za druhé, Jozef Pročko, kolega, pán poslanec, v podstate ja sa ťa chcem spýtať, lebo hovoril si, strašne veľa tém si otvoril, ale ja som teba nevidel v samospráve vykonávať pozíciu poslanca obce alebo poslanca vyššieho územného celku, aby si poznal procesy, čo to, čo obsahuje tá práca tých poslancov aj tých obecných zastupiteľstiev. A stále vytrhujete z kontextu. Sú tu navrhované dva zákony v podstate. Jeden dáva Slovenská národná strana, kde zaradila aj poslancov Národnej rady. My sme tento zákon nedávali. HLAS, a ktorý som podpísal aj ja, je predĺženie funkčného obdobia starostom a primátorom žúp. Tak, prosím vás, nedehonestujte, teda nezlievajte dve veci dokopy. A ja viem, pán kolega Pročko, že ste odborník na všetko a už aj na samosprávu. Ja sa nezvyknem vyjadrovať k veciam, do ktorých sa nerozumiem, ale aj kolega Hazucha to povedal pred chvíľočkou, asi máte patent na rozum na všetko v OĽANO alebo v Hnutí, ako sa teraz voláte. Takže toto ma dosť zarazilo, takže budem čakať na tvoju, na vašu odpoveď, kde si rád vypočujem tie vaše skúsenosti v samospráve. Ďakujem veľmi pekne.